b'\n_START_ARTICLE_\nEmerih Bratu\xc5\xa1a\n_START_SECTION_\n\xc5\xbdivljenje in delo\n_START_PARAGRAPH_\nPo nekaterih podatkih je gimnazijo obiskoval v Vara\xc5\xbedinu in nato v letih 1834\xe2\x88\x921842 menda \xc5\xa1tudiral filozofijo in zagotovo bogoslovje v Gradcu ter bil 31. julija 1842 posve\xc4\x8den._NEWLINE_Kot kaplan je slu\xc5\xbeboval do 18. avgusta 1845 v Ljutomeru in nato do oktobra 1847 v Svetinjah, ko je zaradi bolezni stopil v pokoj._NEWLINE_Vsaj \xc5\xbee v bogoslovju se je vnel za narodno delo, naro\xc4\x8dil 1842 list Kolo in postal vnet Vrazov korespondent, vsaj 1848 \xc4\x8dital poleg Grazer Zeitung in augsbur\xc5\xa1kega cerkvenega lista tudi Gajeve Novine Horvatske, veljal za\xc2\xa0\xc2\xbbHrvata in panslavista\xc2\xab, ter vseskozi \xc5\xa1iril preporodno idejo. Od slovenske jezikovnokulturne baze se je odmaknil kot hrva\xc5\xa1ki kajkavec \xc5\xa1e veliko bolj kot Vraz, ter priporo\xc4\x8dal Slovencem za knji\xc5\xbeni jezik \xc5\xa1tokav\xc5\xa1\xc4\x8dino za narod pa ponatis kajkavskohrva\xc5\xa1ke nabo\xc5\xbene literature v \xc4\x8de\xc5\xa1koilirskem pravopisu.'